CELEX: 32019D1887
Language: bg
Date: 2019-11-07 00:00:00
Title: Решение за изпълнение (ЕС) 2019/1887 на Комисията от 7 ноември 2019 година за изменение на Решение за изпълнение 2014/709/ЕС във връзка с наличието и навременността на информацията за списъка на одобрените предприятия (нотифицирано под номер С(2019) 7899) (текст от значение за ЕИП)

11.11.2019   
               
               
                  BG
               
               
                  Официален вестник на Европейския съюз
               
               
                  L 290/30
               
            
         РЕШЕНИЕ ЗА ИЗПЪЛНЕНИЕ (ЕС) 2019/1887 НА КОМИСИЯТА
         от 7 ноември 2019 година
         за изменение на Решение за изпълнение 2014/709/ЕС във връзка с наличието и навременността на информацията за списъка на одобрените предприятия
         
            
               (нотифицирано под номер С(2019) 7899)
            
         
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Директива 89/662/ЕИО на Съвета от 11 декември 1989 г. относно ветеринарните проверки по отношение на търговията вътре в Общността с оглед доизграждането на вътрешния пазар (1), и по-специално член 9, параграф 4 от нея,
         като взе предвид Директива 90/425/ЕИО на Съвета от 26 юни 1990 г. относно ветеринарните проверки, приложими при търговията в Съюза с определени видове живи животни и продукти с оглед завършване на изграждането на вътрешния пазар (2), и по-специално член 10, параграф 4 от нея,
         като взе предвид Директива 2002/99/ЕО на Съвета от 16 декември 2002 г. за установяване на ветеринарно-санитарни правила, регулиращи производството, преработката, разпространението и пускането на пазара на продукти от животински произход за консумация от човека (3), и по-специално член 4, параграф 3 от нея,
         като има предвид, че:
         
                     (1)
                  
                  
                     С Решение за изпълнение 2014/709/ЕС на Комисията (4) се определят мерки за контрол на здравето на животните във връзка с африканската чума по свинете в държавите членки или в областите на държавите членки, изброени в приложението към него („засегнатите държави членки“). В посоченото решение за изпълнение се предвижда забрана на изпращането на пратки от домашни свине и свински продукти, както и на пратки от диви свине и продукти от диви свине от областите, изброени в приложението към него. В него също така се установяват други правила, с които се цели да се предотврати разпространението на африканската чума по свинете, включително изисквания към държавите членки във връзка с информацията. Мерките за контрол на здравето на животните, определени в Решение за изпълнение 2014/709/ЕС, се прилагат успоредно с установените в Директива 2002/60/ЕО на Съвета (5) и имат за цел борба с разпространението на африканската чума по свинете, и по-специално на равнището на Съюза.
                  
               
                     (2)
                  
                  
                     В Решение за изпълнение 2014/709/ЕС са предвидени и дерогации от забраната за изпращане за други държави членки и за трети държави на прясно свинско месо и определени заготовки и продукти от свинско месо, състоящи се или съдържащи такова месо от областите, посочени в части II, III или IV от приложението към същото решение за изпълнение.
                  
               
                     (3)
                  
                  
                     Определени дерогации са възможни само ако свинете, от които са получени въпросните продукти, отговарят на изискванията по член 11 от Решение за изпълнение 2014/709/ЕС, кланиците, транжорните и месопреработвателните предприятия изпълняват условията за одобрение по член 12 от същото решение, и въпросните продукти са произведени и преработени съгласно конкретни процеси и сертифициране, както се изисква с член 13 от него.
                  
               
                     (4)
                  
                  
                     Понастоящем с член 14 от Решение за изпълнение 2014/709/ЕС се изисква на всеки шест месеца, считано от датата на посоченото решение, държавите членки да изпращат на Комисията и останалите държави членки актуализирания списък на одобрените предприятия, посочени в член 12, и всякаква друга информация от значение за прилагането на членове 11, 12 и 13 от същия акт. За по-голяма прозрачност за другите държави членки и за третите държави и за да се опрости обменът на информация, държавите членки следва да носят отговорността за редовното актуализиране на списъка на одобрените предприятия, посочени в член 12, и на всякаква друга съответна информация, посочена в членове 11, 12 и 13 от Решение за изпълнение 2014/709/ЕС. Освен това държавите членки следва да предприемат необходимите мерки, за да могат другите държави членки и третите държави да разполагат с навременен, публичен и лесен достъп до тази информация. Поради това член 14 от посоченото решение за изпълнение следва да бъде съответно изменен.
                  
               
                     (5)
                  
                  
                     Мерките, предвидени в настоящото решение, са в съответствие със становището на Постоянния комитет по растенията, животните, храните и фуражите,
                  
               ПРИЕ НАСТОЯЩОТО РЕШЕНИЕ:
         
            Член 1
            Член 14 от Решение за изпълнение 2014/709/ЕС се заменя със следното:
            
               
                  „Член 14
                  Информация във връзка с членове 11, 12 и 13
                  Държавите членки изготвят и актуализират списък на предприятията, одобрени съгласно член 12 (списък на одобрените предприятия), и го предоставят на Комисията, на другите държави членки и на обществеността.
                  Държавите членки незабавно информират Комисията и другите държави членки за:
                  
                              а)
                           
                           
                              всяка промяна в списъка им на одобрените предприятия;
                              и
                           
                        
                              б)
                           
                           
                              всякаква друга информация от значение за прилагането на членове 11, 12 и 13.“
                           
                        
            
         
         
            Член 2
            Адресати на настоящото решение са държавите членки.
         
         
            Съставено в Брюксел на 7 ноември 2019 година.
            
               
                  За Комисията
               
               Vytenis ANDRIUKAITIS
               
                  Член на Комисията
               
            
         
         
            (1)  ОВ L 395, 30.12.1989 г., стр. 13.
         
            (2)  ОВ L 224, 18.8.1990 г., стр. 29.
         
            (3)  ОВ L 18, 23.1.2003 г., стр. 11.
         
            (4)  Решение за изпълнение 2014/709/ЕС на Комисията от 9 октомври 2014 г. относно мерките за контрол на здравето на животните във връзка с африканската чума по свинете в някои държави членки и за отмяна на Решение за изпълнение 2014/178/ЕС (ОВ L 295, 11.10.2014 г., стр. 63).
         
            (5)  Директива 2002/60/ЕО на Съвета от 27 юни 2002 г. за определяне на специфични разпоредби за борба с африканската чума по свинете и за изменение на Директива 92/119/ЕИО относно болестта на Тешен и африканската чума по свинете (ОВ L 192, 20.7.2002 г., стр. 27).